stanford-oval/wikipedia huggingface dataset:
טקס פרסי גראמי ה-64
זוכים ומועמדים > הפקה

| האלבום הלא קלאסי המעובד הטוב ביותר | מפיק השנה, לא קלאסי |
| --- | --- |
 Love for Sale -  טוני בנט וליידי גאגא Cinema -  דה מרייס  Dawn -  יבא  Hey What -  לואו  Notes with Attachments -  פינו פלדינו ובלייק מילס:  ג'ק אנטונוף  רוג'ט צ'הייד  מייק אליזונדו  היט–בוי  ריקי ריד
הקלטת הרמיקס הטובה ביותר, לא קלאסי: אלבום הסראונד הטוב ביותר
 "Passenger" (Mike Shinoda remix) - דפטונס "Back to Life" (Booker T Kings of Soul satta dub) - סול II סול  "Born for Greatness" (Cymek remix) - פאפא רוץ'  "Constant Craving" (Fashionably Late remix) - קיי די לאנג  "Inside Out" (3scape Drm remix) - זד וגריף  "Met Him Last Night" (Dave Audé remix) - דמי לובאטו בהשתתפות אריאנה גרנדה  "Talks" (Mura Masa Remix) - ‏PVA:  Soundtrack of the American Soldier -  ג'ים אר. קין אנד דה יונטייטד סטייטס ארמי פילד בנד Bolstad: Tomba Sonora -  ‏Stemmeklang  Dear Future Self (Dolby Atmos Mixes) -  בוקה שייד  Fryd -  טובה ראמלו –יסטאד אנד קאנטוס  Mutt Slang Li – A Wake of Sorrows Engulfed in Rage -  אלאין מאלט
אלבום האודיו הטוב ביותר: האלבום הקלאסי המעובד הטוב ביותר
 Alicia – אלישה קיז Clique – פטריסיה ברבר  Fine Line – הארי סטיילס  The Future Bites – סטיבן וילסון  Stille Grender – אן קארין סנדל-אסק ודט נורסקה ג'נטקור:  Chanticleer Sings Christmas -  צ'נטיקליר Archetypes  Beethoven: Cello Sonatas – Hope Amid Tears -  יו–יו מה ועמנואל אקס  Beethoven: Symphony No. 9 -  מנפרד הונק, מקהלת מנדלסון מפיטסבורג והתזמורת הסימפונית של פיטסבורג  Mahler: Symphony No. 8, 'Symphony of a Thousand' -  גוסטאבו דודאמל, פרננדו מלוואר-רואיז, לוק מק'אנדארפר, רוברט איסטד, גרנט גרשון, מקהלת הילדים של לוס אנג'לס, מקהלת האמנים של לוס אנג'לס, מקהלת הילדים הלאומית, כורל פסיפיק והתזמורת הפילהרמונית של לוס אנג'לס
מפיק השנה, קלאסי: 
 ג'ודית שרמן בלנטון אלספאו  סטיבן אפשטיין  דייוויד פרוסט  איליין מרטון:
זוכים ומועמדים > קלאסית

| הביצוע התזמורתי הטוב ביותר | הקלטת האופרה הטובה ביותר |
| --- | --- |
 "Price: Symphonies Nos. 1 & 3" - תזמורת פילדלפיה "Adams: My Father Knew Charles Ives; Harmonielehre" - התזמורת הסימפונית של נאשוויל  "Beethoven: Symphony No. 9" - מקהלת מנדלסון מפיטסבורג והתזמורת הסימפונית של פיטסבורג  "Muhly: Throughline" - התזמורת הסימפונית של סן פרנסיסקו  "Strauss: Also Sprach Zarathustra; Scriabin: The Poem of Ecstasy" - תזמורת סיאטל:  "Glass: Akhnaten" "Bartók: Bluebeard's Castle"  "Janáček: Cunning Little Vixen"  "Little: Soldier Songs"  "Poulenc: Dialogues Des Carmélites"
ביצוע המקהלה הטוב ביותר: הביצוע הטוב ביותר של הרכב מוזיקלי/מוזיקה קאמרית
 "Mahler: Symphony No. 8, 'Symphony Of A Thousand'" "It's a Long Way"  "Rising w/The Crossing"  "Schnittke: Choir Concerto; Three Sacred Hymns; Pärt: Seven Magnificat–Antiphons"  "Sheehan: Liturgy of Saint John Chrysostom"  "The Singing Guitar":  Beethoven: Cello Sonatas – Hope Amid Tears – יו–יו מה ועמנואל אקס Adams, John Luther: Lines Made by Walking – רביעיית ג'ק  Akiho: Seven Pillars – ‏Sandbox Percussion  Archetypes – סרג'יו אסד, קלריס אסד וכלי הקשה של החוף השלישי  Bruits – אימאני וינדס
ביצוע הסולו הקלאסי האינסטרומנטלי הטוב ביותר: אלבום הסולו הווקאלי הקלאסי הטוב ביותר
 Alone Together –ג'ניפר קו An American Mosaic – סימון דינרשטיין  Bach: Sonatas & Partitas – אוגוסטין הדליך  Beethoven & Brahms: Violin Concertos – דה נייטס  Mak Bach – מק גרגיץ':  Mythologies Confessions  Dreams Of A New Day – Songs By Black Composers  Schubert: Winterreise  Unexpected Shadows
המקבץ הקלאסי הטוב ביותר: ההלחנה הקלאסית העכשווית הטובה ביותר
 Women Warriors – The Voices Of Change American Originals – A New World, A New Canon  Berg: Violin Concerto; Seven Early Songs and Three Pieces for Orchestra  Cerrone: The Arching Path  Plays:  "Shaw: Narrow Sea" - דון אפשאו, גילברט קאליש ו-Sō Percussion "Akiho: Seven Pillars" - ‏Sandbox Percussion  "Andriessen: The Only One" - אסה-פקה סאלונן, נורה פישר והתזמורת הפילהרמונית של לוס אנג'לס  "Assad, Clarice & Sérgio, Connors, Dillon, Martin & Skidmore: Archetypes" - סרג'יו אסד, קלריס אסד וכלי הקשה של החוף השלישי  "Batiste: Movement 11'" - ג'ון באטיסט
זוכים ומועמדים > וידאו קליפים

| הווידאו קליפ הטוב ביותר | הסרט המוזיקלי הטוב ביותר |
| --- | --- |
 "Freedom" – ג'ון באטיסט "Shot in the Dark" –‏ AC/DC  "I Get a Kick Out of You" – טוני בנט וליידי גאגא  "Peaches" – ג'סטין ביבר בהשתתפות דניאל סיזר וגיביון  "Happier Than Ever" – בילי אייליש  "Montero (Call Me by Your Name)" – ליל נאז X  "Good 4 U" – אוליביה רודריגו:  Summer of Soul – אמנים שונים בו ברנהם: Inside – בו ברנהם  David Byrne's American Utopia – דייוויד ביירן  Happier Than Ever: A Love Letter to Los Angeles – בילי אייליש  Music, Money, Madness... Jimi Hendrix in Maui – ג'ימי הנדריקס
שיאני מועמדויות וזכיות

הבאים קיבלו מספר זכיות:
הבאים קיבלו מספר מועמדויות:
| 0 | 1 | 2 |
| --- | --- | --- |
| 11 מועמדויות ג'ון באטיסט 8 מועמדויות: ג'סטין ביבר  דוג'ה קאט  H.E.R. | 7 מועמדויות בילי אייליש  אוליביה רודריגו 6 מועמדויות: ד'מייל  גיביון | 5 מועמדויות טוני בנט  דניאל סיזר  ברנדי קרליל  פיניאס  ליידי גאגא  סרבן גניאה  ליל בייבי  ליל נאז X  רנדי מריל  סיזה  קניה וסט |
הערות שוליים

1 2  "The Recording Academy Announces Major Changes For The 2022 GRAMMY Awards Show". Grammys. 30 באפריל 2021. נבדק ב-11 באוגוסט 2021. {{cite web}}:  (עזרה)
↑  Aswad, Jem (21 בספטמבר 2021). "2022 Grammy Nominees to Be Unveiled on Nov. 23". Variety. אורכב מ-המקור ב-23 בספטמבר 2021. נבדק ב-23 בספטמבר 2021. {{cite web}}:  (עזרה)
↑  Hilary Lewis, Hilary Lewis, Grammys: Jon Batiste Tops With 11 Nominations as Recording Academy Expands General Field Categories, The Hollywood Reporter, ‏2021-11-23 (באנגלית אמריקאית)
1 2 3  Grammy Awards Moving to Las Vegas on April 3, Variety, ‏18 בינואר 2022 (באנגלית אמריקאית)
↑  the Associated Press, the Associated Press, Grammys: Recording Academy Cuts Nomination Review Committees, The Hollywood Reporter, ‏2021-04-30 (באנגלית אמריקאית)
↑  The Recording Academy Announces Major Changes For The 2022 GRAMMY Awards Show, www.grammy.com
↑  Sydney Bucksbaum December 06, 2021 at 06:03 PM EST, Drake withdraws his Grammy nominations for 'Certified Lover Boy' and 'Way 2 Sexy', EW.com (באנגלית)
| פרס גראמי |
| --- | --- | --- |
קטגוריות • מועמדים לגראמי • שיאים • מיקומים • זוכי אמי, גראמי, אוסקר וטוני
| פרסים מיוחדים | פרס אגדה חיה • מפעל חיים • פרס הנאמנים • פרס גראמי להצטיינות מיוחדת/טכני • היכל התהילה • איש השנה של MusiCares |  |
| שנת טקס | 1959 (מאי • נובמבר) • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 ‏•‏‏ 2025 |  |
| ערכים קשורים | מוזיאון גראמי |  |
פרס גראמי • האקדמיה להקלטה   אלבום השנה • הקלטת השנה • שיר השנה • תגלית השנה
שומרים – המרכז לתקשורת ודמוקרטיה

| --- | --- |
 תדירות:  יומי
 סוגה:  עיתונות חוקרת
 פורמט:  דיגיטל
 עורך ראשי:  אייל אברהמי
 מנכ"ל:  אלונה וינוגרד
 תאריכי הופעה:  2019–הווה (כ־6 שנים)
 שפה:  עברית
 מדינה:  ישראל 
 https://www.shomrim.news
 
שומרים – המרכז לתקשורת ודמוקרטיה הוא גוף תקשורת ישראלי עצמאי, ללא מטרות רווח, העוסק בעיתונות חוקרת.
היסטוריה

"שומרים" נוסד ב-2019 כחל"צ במטרה לחזק את הדמוקרטיה בישראל באמצעות עיסוק בעיתונות חוקרת. הארגון מגדיר את מודל הפעולה שלו באמצעות שיתופי פעולה עם גופי תקשורת בישראל ומחוצה לה, ועוסק בנושאי חברה, בריאות, רווחה, משפט, כלכלה, סביבה ופרטיות. מייסדי שומרים, המכהנים כחברי הוועד המנהל של הארגון, הם היזם עודד חרמוני, מו"ל 'כלכליסט' יואל אסתרון, והפילנתרופים לאורה וגארי לאודר מארצות הברית. שומרים נסמך באופן מלא על תרומות מחוץ לישראל, כאשר תורמיו המרכזיים הם המיליארדרים לורה וגארי לאודר, תומכי המפלגה הדמוקרטית בארצות הברית אשר היו שותפים במימון הקמפיינים של הילרי קלינטון וג'ו ביידן לנשיאות ארצות הברית. תקציבו השנתי של שומרים עומד על כמיליון דולרים.
תחקירים

"שומרים" חבר בארגון התחקירנים הבין־לאומי ICIJ (אנ'), והיה שותף בחשיפתם של מסמכי פנדורה, באוקטובר 2021. בספטמבר 2020 היה שותף הארגון בחשיפת מסמכי Fincen שהועברו אל משרד האוצר האמריקאי.
בשנת 2021 הארגון פרסם סדרת תחקירים עם TheMarker בעקבות מגפת האופיואידים בישראל וסדרת תחקירים עם ynet בעקבות דליפות הנפט של קצא"א. ביוני 2021 נחשפו הוצאות משרד ראש הממשלה שהוסתרו במשך ארבע שנים. בינואר 2022 פרסם הארגון את נתוני האזנות הסתר וצווי החיפוש של משטרת ישראל, בהתבסס על נתונים לגבי כשלושה מיליון תיקי משטרה חסויים. בתחקיר נמצא שמספר האזנות הסתר למיליון תושבים בישראל עומד על 424, לעומת 46 בבריטניה ו-22 בארצות הברית.
בפברואר 2022 נחשף דוח פנימי של חברת אריקסון ודמי חסות שהחברה שילמה לדאעש בעיראק.
בפברואר 2022 השתתף הארגון בפרויקט Suisse Secrets של ארגון התחקירים הבין־לאומי OCCRP, במסגרתו נחשף חשבון הבנק הסודי של מיקי גנור בבנק קרדיט סוויס.
תחקירים > ניתוחי מידע

שומרים פועל בתחום עיתונות המידע, ובמסגרתה הנגשה וניתוח נתונים. בין היתר בוחן הארגון את פעילות כל 120 חברי הכנסת על פי מדדים כמו שאילתות, הצעות לסדר היום, ההצעות לדיון מהיר, חברות בוועדות הכנסת, הצעות החוק ופרמטרים אחרים.
הערות שוליים

↑  מיזם חדש בעולם העיתונות: שומרים, המרכז לתקשורת ודמוקרטיה, מציע ליווי מקצועי ופיננסי לעיתונאים, באתר כלכליסט, 9 בפברואר 2020
↑  התחקירים שלנו מתפרסמים בכל מקום, באתר www.hashomrim.org
↑  [guidestar.org.il/organization/516112034/people מרכז לתקשורת ודמוקרטיה בישראל בע"מ (חל"צ)], באתר גיידסטאר
↑  Laura Lauder | Laura and Gary Lauder Family Venture Philanthropy Fund (באנגלית אמריקאית)
↑  Lauder, Laura: Donor Detail, OpenSecrets
↑  Donation: Gary M Lauder, Hillary Clinton, littlesis.org, ‏2016-08-19
↑  Here Are The Billionaires Who Donated To Joe Biden’s 2020 Presidential Campaign, Forbes, ‏17/02/2021
↑  מרכז לתקשורת ודמוקרטיה בישראל בע"מ (חל"צ) | גיידסטאר - אתר העמותות של ישראל | משרד המשפטים, באתר www.guidestar.org.il
↑  עמליה דואק, אלעד שמחיוף, ‏"אחד ביום": לצלול לתוך מסמכי פנדורה, באתר ‏מאקו‏, 10 באוקטובר 2021
↑   אורי בלאו, עסקת הנשק הענקית של ישראל, והתשלום המוזר שהגיע אחריה, באתר TheMarker‏, 20 בספטמבר 2020
↑   דניאל דולב, שומרים, "רק כשהגעתי לבדיקות בשיבא אמר לי הרופא: 'אדוני, אתה נרקומן'", באתר TheMarker‏, 3 בדצמבר 2021
↑  דניאל דולב, שומרים, חור אחד בצנרת. זה כל מה שהאסון הסביבתי הבא של ישראל צריך, באתר ynet, 18 ביוני 2021
↑  צאלה קוטלר-הדרי, שומרים, הוצאות משרד רה"מ נחשפות: תשלומים לכותב ספר על נתניהו ולמשרד עו"ד שמרון, באתר ynet, 22 ביוני 2021
↑  דניאל דולב, ‏ישראל תחת מעקב: אלפי צווי האזנה, עשרות אלפי צווי חיפוש. בעולם זה לא כך, באתר ‏מאקו‏, 28 בינואר 2022
↑  סידני פ. פרידברג ומגי מייקל () ואורי בלאו (שומרים), אריקסון בלי מעצורים: דמי חסות לדאעש, מתנות לפקידי ממשל וחשד לשוחד ב-10 מדינות, באתר כלכליסט, 27 בפברואר 2022
↑   אורי בלאו, שומרים, החשבון השווייצי של מיקי גנור: החזיק מאות אלפי דולרים בבנק קרדיט סוויס, באתר TheMarker‏, 20 בפברואר 2022
↑  הח"כים המובילים בכנסת, באתר www.hashomrim.org
מקצועות אבטחת מידע

התפתחותו של תחום אבטחת מידע הביאה איתה מגוון מקצועות המתמודדים עם אתגרי האבטחה. כלל הפעילות מפוקחת על ידי מנהל אבטחת המידע (CISO).
היסטוריה

סוגיית אבטחת המידע התפתחה בד-בבד עם התפתחות מערכות המידע ועלייה בשכיחות השימוש במערכות אלו. בעשור הראשון של המאה ה-21 החלו להתפתח גם מקצועות ייעודיים ומוגדרים בתיחומם, וכן מערכות הכשרה ייעודיות ברחבי העולם.
תהליך הגדרת המקצועות קיבל משנה תוקף עקב העלייה בצרכים כגון:
מינוחים מקצועיים והגדרות מקצועיות קבילות משפטית
אכיפה של רגולציה וחקיקה
איתור עובדים על בסיס רקע
איוש תפקידים רגישים
העוסקים באבטחת מידע נדרשים לידע מקדים מתחום המחשוב: תקשורת נתונים, מערכות הפעלה, תכנות, תהליכי הקשחה לתשתיות מחשוב וליישומים, ארכיטקטורת כלים וטכנולוגיות לאבטחת מידע והבנה של עולם התקיפה (האקינג).
אף כי בתחילה, רבים בקהילת אבטחת המידע, ניזונו והתפתחו באמצעות צבירת ניסיון וידע במקומות עבודתם, הרי שתחומים אלה נלמדים באקדמיה במסגרת לימודי "מדעי המחשב", "הנדסת תוכנה" או "הנדסת מערכות מידע".
בישראל, החל משנת 2007, פעל "הפורום הישראלי לאבטחת מידע" בראשותם של אבי ויסמן כיושב ראש ותא"ל יעקב עמידרור כנשיא הפורום, במאמץ להחדרת המודעות הממשלתית והציבורית לצורך באסדרת המקצועות, באפיון צרכיו של כל מקצוע בענף הסייבר, ומכאן – בהגדרת תוכניות הלימודים באופן העונה לצרכים, כל זאת – לשם יצירת חקיקה (אסדרה) נאותה בישראל.
עם הקמתו של המטה הקיברנטי הלאומי בינואר 2012 בראשותו על ד"ר אביתר מתניה, חברו הגופים למאמץ המשותף, והמטה הקיברנטי אף נטל אחריות על המשך התהליך והבשלתו לכדי חקיקה, ובהמשך – גם רשות הסייבר, בראשותו של בוקי כרמלי. מאז 2018, רשות הסייבר ומטה הסייבר הלאומי מאוחדים בשם "מערך הסייבר הלאומי". במהלך השנים שלאחר מכן, הצטרף גם מטה הסייבר בצה"ל (לימים – חטיבת ההגנה בסייבר), למאמץ ההשבחה של השיטות ללימודי סייבר ועיצוב ההסדרה.
התמחויות משנה באבטחת מידע

מינהלן אבטחת מידע: Information Security Administrator: ISAD.
מבקר אבטחת מידע: Information Security Auditor: ISA
מומחה אבטחת יישומים ופיתוח: Application Development SecurityExpert.
מנהל פרויקט למערכות אבטחת מידע: InfoSec Systems Project Manager
מומחה ניטור אירועי אבטחה: InfoSec Incident Expert
מומחה אבטחה פיזית למערכות מידע: Physical InfoSec Expert
מומחה התנהגות רשת חריגה: Behavior Analysis Expert
מומחה הגנת מערכות בקרה תעשייתיות: SCADA Defense Expert
מומחה כתיבת נוזקות: Exploit Writing Expert
מומחה הנדסה לאחור לתכנה: Reverse Engineering Expert
מומחה מערכות ניהול אבטחת מידע: SOC Design & Operation Expert
מומחה מודיעין מקורות גלויים ברשת: OSINT Expert
לימודי אבטחת מידע והסמכות > סוגי לימודים

לימודי אבטחת מידע נערכים בקטגוריות אחדות:
לימודי רוחב כלליים. למשל: קורס "אבטחת מידע".
לימודים להכשרה מלאה למקצוע. למשל: לימודי מקצוע ארכיטקט (ISSAP) ומנהל (CISO).
עדכון בנושא מסוים. למשל: הכשרה בנושא אבטחת מחשוב ענן או אבטחת ציוד נייד.
הכנה למבחן הסמכה. למשל: קורס הכנה להסמכת CISSP או קורס הכנה להסמכת ISO27001 Lead Auditor.
במקרים רבים הלימודים מכוונים לקבלת הסמכה באחד ממקצועות אבטחת המידע.
כמו כן ניתן למצוא קורסים ולימודי תעודה בתחום הסייבר, שבהם לומדים על מספר היבטים של אבטחת מידע באופן משולב, כדי להכשיר את המשתתפים לתפקידי מנהלי אבטחת מידע, מנהלי רשתות תקשורת, מגיני סייבר ועוד. הכשרת עובדים בתחום אבטחת המידע נעשית בדרך כלל במסגרת קורסים לתעודה אשר במרכזי הכשרה ובמכללות, או תוכניות ממשלתיות, כגון קורסים במימון משרד העבודה והרווחה להכשרת מיישמי הגנת סייבר. כמו כן, ניתן ללמוד את תחום הסייבר כהתמחות במסגרת תואר אקדמי ראשון או שני, במקצועות כגון פוליטיקה וממשל, הנדסת מערכות מידע, ועוד.
ניתן לקבל הכשרה בתחום גם בגילים צעירים יותר, כגון במהלך התיכון. בבתי ספר תיכוניים בישראל פועלות תוכניות לחמש יחידות סייבר לבגרות, שגם בהן מקנים לתלמידים ידע בתחום אבטחת המידע. זוהי מגמה בבגרות בהנדסת תוכנה. מטרת תוכניות אלה היא לרוב הכנת התלמידים להשתלבות ביחידות טכנולוגיות בצה"ל. כמו כן פועלות מספר תוכניות ייעודיות כגון תוכנית "מגשימים" המיועדת לנערים ונערות בפריפריה, או "גבהים" שבה ניתן להשלים בגרות במדעי המחשב במקביל לחמש יחידות בגרות בסייבר. קיימות גם הכשרות ייעודיות בתחומי אבטחת המידע לאוכלוסיות מסוימות כגון אנשים עם מוגבלות, נשים מהחברה החרדית, ואוכלוסיות נוספות.
לימודי אבטחת מידע והסמכות > הסמכות למקצועות יישום אבטחת מידע

על מיישם אבטחת מידע לשלוט בהתקנה, בהגדרה, בתחזוקה ובתפעול שוטף של כלי אבטחת מידע. לשם רכישת ידע זה, נדרש ידע הנוגע לכל יצרן טכנולוגיות בנפרד, והמוכרים שבהם: סיסקו, צ'קפוינט, סימנטק ודומיהם. יצרנים אלו משווקים גם קורסים מטעמם, ומספקים הסמכות מטעמם למשתתפים. נקודת התורפה של הסמכות אלו – היותן "תלויות יצרן".
הסמכת Cisco CCNA: הסמכה זו מעידה על רכישת ידע בסיסי בתקשורת וידע בסיסי במוצרי תקשורת ואבטחת מידע של חברת Cisco. עיקר הלימודים להסמכה נוגע לפן התקשורת, ולא להיבטי אבטחת מידע. לימודי CCNA הם חלופה ללימודי התקשורת המסופקים גם בקורסי רשתות כמו MCITP למשל (אשר בהם נלמדים גם נושאי תקשורת וגם נושאי System, בעוד שבקורס CCNA נלמד פן התקשורת בלבד).
הסמכת CheckPoint CCSA: הסמכה זו מעידה על הכשרה לתפעול שוטף של Firewall בסביבת NGX של CheckPoint. מוצר זה מתחרה במוצרים רבים אחרים.
הסמכת Microsoft ISA: הסמכה זו מעידה על הכשרה לתפעול שוטף של מוצר אבטחת המידע ISA: (Internet Security and Acceleration Server) הכולל בין השאר Firewall של חברת מיקרוסופט.
לימודי אבטחת מידע והסמכות > הסמכות למקצוע ארכיטקט אבטחת מידע

ההסמכה הבינלאומית היחידה לארכיטקט אבטחת מידע מוכרת בשם ISSAP – Information Security Systems Architecture Professional של ISC2 הדורשת ראשית הסמכת CISSP כאחד מתנאי הסף.
לימודי אבטחת מידע והסמכות > הסמכות למקצוע מנהל אבטחת מידע > הסמכת CISM של ISACA

מיועדת לתפקיד מנהל אבטחת מידע. המונח CISM מהווה ראשי תיבות של Certified Information Security Manager.
מבחן CISM זוכה בביקורת: היעד הוא – הרווחים הנובעים מהמבחן, ולפיכך – תשומת הלב ניתנת למבנה המבחן האידיאלי מבחינת הארגון, ולא לאופן רכישת הידע או לעומקו. ארגון ISACA ממוקם בארצות הברית וניזון מהכנסות הנובעות מהתשלום בגין השתתפות במבחנים. ההסמכה מתייחסת רק לפן הניהולי של אבטחת המידע ומחלקו לחמישה חלקים, המכונים על-ידו דומיינים (Domains):
Security Governance
Information Risk Management
Information Security Program Development
Information Security Program Management
Incident Management & Response
למבחן רשאים לגשת בעלי ניסיון של כ-5 שנים (על-בסיס הצהרה), בשלשה מן הדומיינים לפחות. ההסמכה דורשת חידוש מדי שלש שנים בתשלום.
על-מנת להצטייד בהסמכת CISM יש לרכוש ספר מהארגון וללומדו, וכן להתאמן על מבחנים קודמים המגדילים את הסיכוי לעבור את המבחן. השאלות נבנות באופן מתוחכם המקשה על המענה. קיימים מעת לעת גם קורסים קצרים המיועדים לסייע במעבר המבחן. קורסים אלו אינם ממוקדים בלמידה וברכישת ידע תעשייתי נדרש, אלא ממוקדים אך ורק בדרך לעבור בהצלחה את המבחן.
ראו גם

מנהל סיכונים ראשי
הערות שוליים

↑  אמיר עוז, ‏אותה משימה, פרספקטיבה אחרת: מה בין מנמ"ר למנהל אבטחת מידע?, באתר "אנשים ומחשבים", 4 במרץ 2021
↑  כתבה על קריירה בסייבר בתקופת הקורונה, באתר לימודים בישראל (אתר), ‏2020
↑  השכר ההתחלתי גבוה, אבל מי בעצם יכול להיות מומחה סייבר?, באתר וואלה, 31 בדצמבר 2020
↑  תוכנית לימודים בקורס מיישם הגנת סייבר של משרד העבודה
↑  חיזוק מסלולי הלימוד במקצועות ההיי-טק, באתר הוועדה לתכנון ותקצוב במועצה להשכלה גבוהה, ‏2019
↑  הגנת הסייבר, באתר פורטל תלמידים במשרד החינוך
↑  על התוכנית, באתר תוכנית מגשימים
↑  טלי ציפורי, ‏"באבטחת סייבר, יש אפשרות ליצור כאן מסחור רציני של ידע", באתר גלובס, 7 באפריל 2016
↑  לראשונה בישראל: הכשרת אבטחת מידע ייעודית לאנשים עם מוגבלויות, באתר כלכליסט, 23 ביולי 2019
↑  יואב סטולר, הושלם מחזור ראשון של קורס הסייבר הממשלתי לנשים חרדיות, באתר כלכליסט, 29 באפריל 2018
אליעזר גולדשמידט

ערך זה עוסק בדיין בית הדין הרבני הגדול. אם התכוונתם למשמעות אחרת, ראו .
| --- | --- |

 לידה:  ספטמבר 1909 
 פטירה:  אפריל 1992 (בגיל 82) 
 מקום קבורה:  בית הקברות היהודי בהר הזיתים 
 מדינה:  ישראל 
 תקופת הפעילות:  ? – אפריל 1992 
 
הרב אליעזר גולדשמידט (ח' בתשרי תר"ע – כ"ח באדר ב' תשנ"ב, ספטמבר 1909 – אפריל 1992) היה תלמיד חכם ליטאי, דיין בבית הדין הרבני הגדול וחבר מועצת הרבנות הראשית. באחרית ימיו היה מראשי מכון ירושלים.
תולדות חייו

נולד ביאנובה שבליטא לרב אברהם (תר"ם-תרצ"ו), מחבר "כרם אברהם", ולפייגה-לאה גולדשמידט. אמו נפטרה כשהיה בן 9, ואביו נישא בשנית לאיטל. בהיותו בן 10 נשלח ללמוד בווילקומיר ובהמשך למד בישיבת סלבודקה אצל רבי יחזקאל ברשטין. בשנת תרפ"ד עלה עם הוריו שהתיישבו בחברון ולמד בישיבת חברון. לאחר שניצלה משפחתו מפרעות חברון, חזר ללמוד בסלובודקה עוד שבע שנים, והיה לתלמידם של הרב אייזיק שר והרב ברוך הורביץ. נסמך לרבנות על ידי הרב אברהם דוב כהנא שפירא, רבה של קובנה.
בשנת תרצ"ז נישא למרים מנוחה פלצינסקי (נפטרה בתשע"א, 2011), בתו של הרב שלמה יהודה לייב פלצינסקי, רב בדווינסק וחתנו של ה"סבא מסלבודקה" הרב נתן צבי פינקל. משנת תרצ"ז (1937), לאחר פטירת אביו, שימש כרב בית כנסת ב"פלאן חדש" בדווינסק.
בשנת תש"א, נמלט עם משפחתו מאימת מלחמת העולם השנייה לאודסה ומשם עלה דרך איסטנבול לארץ ישראל. למד בישיבת היכל התלמוד בתל אביב. הוא סייע לרבו, הרב שר, בהקמת ישיבת סלבודקה בבני ברק, וערך עד שנת תש"ו את הקובץ "כנסת ישראל" שהוציאה הישיבה. בשנת תש"ז עבר לגור סמוך לישיבה ומסר בה שיעורים וכן בישיבת הרב עמיאל ("הישוב החדש"). בתקופה זו התקרב לחזון איש.
תולדות חייו > דיינות ופעילות ציבורית

בשנת תשי"א התמנה לדיין בבית הדין בתל אביב, ובתשט"ז (1956) לאב"ד. החל מתשי"ז (1957) שימש כחבר הוועדה הבוחנת לדיינים, והחל מתשי"ט (1959) כחבר הוועדה למינוי דיינים.
בחורף תשכ"ה (1964) נבחר לדיין בבית הדין הרבני הגדול, כמועמדו של הרב הראשי הרב יצחק נסים, וגבר על הרב אברהם אלקנה כהנא שפירא, מועמדו של שר הדתות זרח ורהפטיג. הרב גולדשמידט נחשב למקורבו של הרב נסים גם בשנים הבאות. בהנחיית הרב נסים הסדיר הרב גולדשמידט את תקנות הדיון בפני בתי הדין הרבניים, בסיועו של עורך הדין חיים קאהן. לצד עבודתו הקבועה בבית הדין הרבני השתתף בבית דין מיוחד, על פי סעיף 55 לדבר המלך במועצתו, שהורכב משני שופטי בית המשפט העליון, וכן ראש בית דין עליון דתי או דיין. מותב זה אמור לפסוק במקרי ספיקות על סמכות ייחודית של בית דין.
שימש כדיין עד פרישתו לגמלאות בשנת ה'תש"מ (1979). עם פרישתו, בכנס הדיינים לשנת ה'תש"מ (1980), תיאר הרב שמואל ברוך ורנר את עמיתו הרב גולדשמידט:
בעבודתו בבית הדין היה הוא בין הראשונים שנתן פסקי דין מנומקים בטוב טעם, בסגנון מיוחד, שזה יצר לבית הדין – לא כשופטים ולא ככתבנים – רוח של תורה בצורה פופולרית. אפשר להגיד שקנאת סופרים תרבה חכמה; רבים קינאו בו שיש לו הכוח הזה וזה הִרְבָּה הַרְבֵּה חכמה.
בתש"כ (1960) ובתשכ"ד (1963) נבחר הרב גולדשמידט כחבר מטעם מועצת הרבנות הראשית לוועדת הבחירות לרבנות הראשית. בקיץ תשכ"ד (1964) נבחר למועצת הרבנות הראשית והיה חבר בה עד תחילת שנות ה-70. במסגרת פעילותו הציבורית קיים קשרים עם שופט בית המשפט העליון אהרון ברק.
היה מקורב מאוד לרב יוסף שלום אלישיב (שכינה את הרב גולדשמידט "אחי"), עמיתו להרכב בית הדין לצד הרב בצלאל ז'ולטי, למד עמו בחברותא קבועה ובמשך שנים ביקר מדי יום בביתו לשם התייעצויות פוליטיות. לאחר התפטרות הרב אלישיב מבית הדין הגדול, סייע לו הרב גולדשמידט להשיג את כספי הפנסיה.
לאחר פרישתו מבית הדין הגדול היה העורך הראשי של סדרת "אוצר מפרשי התלמוד" של מכון ירושלים, וכן חבר נשיאות המכון, לצד הרבנים שלמה זלמן אוירבך, עובדיה יוסף ויצחק קוליץ. פרסם מאמרים רבים בתחום ההלכה והמשפט ומסר שיעורים במקומות שונים, בהם בבית המדרש לרבנים ולדיינים של יד הרב נסים.
התגורר בירושלים. נפטר בכ"ח באדר ב' תשנ"ב (1992), לפי צוואתו בהלווייתו לא נישאו הספדים, והוא נטמן בהר הזיתים בירושלים.
עמדותיו

במועצת הרבנות הראשית נחשב הרב גולדשמידט למזוהה עם הקו החרדי. הוא התנגד יחד עם הרב שאול ישראלי להקלות בהליכי הגיור שאושרו על ידי המועצה. לצד עמיתו וידידו הרב יוסף שלום אלישיב, ובסיועו של הטוען הרבני צבי וינמן, היה בין הרבנים הפעילים נגד בחירת הרב שלמה גורן (שקודם לכן היה ידידו) לרב ראשי ולפסק דין האח והאחות. בפרשת גיורי וינה היה פעיל מרכזי במועצת הרבנות הראשית להחמרת הפסיקה בעניינם. היה חבר אגודת ישראל.
בראשית שנות ה-60 היה חבר בוועדה שבדקה את שאלת בני ישראל מהודו ופסק שהם מותרים להינשא עם יהודים מעדות אחרות.
בעניין משמורת ילדים טען: "ובהחזקת ילדים השיקול טובת הילדים, אינו רק שיקול עיקרי בלבד... אלא שלפי השקפת דין תורה, זהו השיקול היחיד, זה ותו לא. וכל שיקול אחר אשר הוא עניין של ההורים או של אחד מהם, לא ייחשב ולא ישפיע כמלוא נימה בהכרעה נגד שיקול כלשהו של טובת הילד". תקופה מסוימת רווחה גישתו בבתי הדין, עד שהוטמעה עמדתו של הרב אליעזר יהודה ולדנברג, לפיה מלבד החובות – להורים יש גם זכות לגדל את ילדיהם.
בשנת 1966 אישר ביחד עם הרב יצחק נסים והרב יוסף שלום אלישיב פסק דין של בית הדין האזורי שמפלגה חייבת לקיים הסכם התפטרות, מכיוון שדיני אסמכתא חלים רק על התחייבויות של יחידים ולא על התחייבויות בענייני ציבור.
חיים אישיים

אחיו היה הרב ישעיהו גולדשמידט, אב"ד בתל אביב. גיסיו הם הרב אליעזר פלצינסקי, הרב יוסף פרבר, חבר מועצת גדולי התורה, ראש ישיבת היכל התלמוד ומחבר "עין יוסף".
חתנו היה הרב חיים סגל, ששימש כדיין, מחבר הספר "טל חיים". בנו הוא הרב אברהם גולדשמידט מטורונטו, מחבר "לב משה" ועוד.
ספרו

עזר משפט – פסקים וחידושים בענייני חושן משפט ואבן העזר, ירושלים תשנ"ד (יצא לאור לאחר פטירתו על ידי בני המשפחה)
לקריאה נוספת

יצחק גולדשלאג, 'גולדשמידט, אליעזר', בתוך: אנציקלופדיה של הציונות הדתית, כרך ו, מוסד הרב קוק תשס"א, עמ' 247–248
רז רהב

| --- | --- |
קובץ:שף רז רהב.jpg
 לידה:  6 בספטמבר 1991 (בן 33) ישראל קריית אונו, ישראל
 מסעדות:  OCD, אפוי, TENNE, ברווזי, תרצה, OCD BURGERS, MAZON
 
רז רהב (נולד ב־6 בספטמבר 1991) הוא שף ומסעדן ישראלי.
ביוגרפיה

רהב גדל בקריית אונו, למשפחה יוצאת פולין. במהלך שירותו הצבאי כלוחם בחיל הים באילת עבר פריצת דיסק, והועבר לתפקיד מטה במחלקת המבצעים. לאחר שרופאו ייעץ לו לרדת במשקל, איבד ממשקלו עד שסבל מהפרעת אכילה ואנורקסיה. בעקבות זאת החל לבשל לעצמו ולהתעניין בקולינריה, וכך למעשה נכנס לתחום.